Jennifer Lopez

Tidlig liv og oppvekst

Jennifer Lopez er født og oppvokst i Castle Hill, et nabolag i The Bronx i New York. Foreldrene hennes kommer fra Puerto Rico, og faren, David Lopez, er en dataspesialist og moren, Guadalope, er en førskolelærer. Hun har to søstre som heter Lynda og Leslie. Lopez ble oppdratt som katolikk. Hun gikk på Preston High School, en katolsk pikeskole i Bronx. Hun ville følge en stor drøm, og forlot derfor moren og faren da hun var 18 år. Hun fikk jobb i et advokatfirma og tok dansejobber på kvelden og natten, og var samtidig hjemløs i en liten periode.

Karriere

Starten av hennes karriere begynte med en liten rolle i filmen My Little Girl i 1987. I 1991 fikk hun jobb som danser i komedieprogrammet In Living Color, der danserne i programmet ble kalt "Fly girls". I 1993 forlot hun programmet, og ble blant annet bakgrunnsdanseren til Janet Jackson  i musikkvideoen "That`s The Way Love Goes". Etterhvert fikk hun flere småroller og noen få hovedroller i filmer, blant annet med skuespiller Jack Nicholson i filmen Blood and Wine og med Robin Williams i filmen Jack. Hun var valgt ut til hovedrollen som avdøde Tejano-sangeren Selena Quintanilla-Pérez i filmen Selena i 1997, etter en audition. Da tok karrieren hennes av. Dette er hennes mest minneverdige film gjennom hennes karriere, som ga henne en Golden Globe nominasjon for beste kvinnelige hovedrolle i en film. 
Hun fortsatte sin filmkarriere, men fikk i 1999 en platekontrakt i Epic Records. Hennes første album heter On The 6 og hadde 2 store hiter dette året, "If You Had My Love" som lå på førsteplass i flere land og "Waiting For Tonight". Hun er den første og eneste kvinnen som toppet listene samtidig i USA med et album og en film, med albumet J.Lo og filmen The Wedding Planner i 2001. Jennifer Lopez har utgitt 8 studioalbum og 3 samlealbum. Hun har andre hits som "Love Don't Cost a Thing", "Jenny From The Block", "I'm Real (Murder Remix)" og "On The Floor". "On The Floor" som kom ut i 2011 lå på førsteplass i 26 land.   
Hun var på sin første turne I Nord-Amerika med sin daværende ektemann Marc Anthony i 2007. Første verdensturne var i 2012, da hun også det året ga ut et Greatest Hits album kalt "Dance Again... The Hits". I 2016 startet hun sin første "residency show" i Las Vegas, samme som en konserturne, men bare i et lokale. Artister som Mariah Carey, Britney Spears, Céline Dion og Shania Twain har også sine egne residency shows i Las Vegas.  
Hun har vært med i en rekke reklamekampanjer, og vært forsidepike for sider som Cosmopolitan, Marie Claire og Seventeen. Hun har sitt eget klesmerke, J.Lo, og har latt flere parfymer bli utviklet for sitt merke, blant annet "Glow By J.Lo", "Still", "Miami Glow", "Live", "Deseo", "Deseo Forever" og "Live Blue". Disse har solgt over 100 millioner tilsammen verden over. Hun har vært kåret til årets mest sexy kvinne i flere magasiner.
I hennes sene karriere har hun vært dommer i sangkonkurransen American Idol (2011-2012, 2014-2016), talentkonkurransen Q'Viva! The Chosen (2012) og i dansekonkurransen World Of Dance (2017). I 2016-2017 hadde hun hovedrolle i 2 sesonger i krim- og dramaserien Shades Of Blue og det planlegges enda en sesong. Hun har produsert flere tv-konsepter, blant annet familedramaserien The Fosters.
Hun har fått flere priser og utmerkelser for sin karriere, deriblant stjerne nr. 2500 i sangkategorien i Hollywood Walk of Fame  i 2013 og var den første kvinnen til å vinne en ikon-pris på Billboard Music Awards i 2014.

Privatliv

López har tidligere vært sammen med Sean Combs (kjent som blant annet P. Diddy og Puff Daddy) og vært gift med Ojani Noa og Chris Judd. Hennes forlovelse i 2002 med skuespilleren Ben Affleck var lenge en mediebegivenhet. Ben Affleck ga en forlovelsesring til Jennifer som var verdt over 8,1 millioner NOK. De avsluttet forholdet i 2004. Samme året giftet hun seg med Marc Anthony. I 2011 kunngjorde paret at de skilte lag. Høsten 2011 ble hun sammen med 18 år yngre backup-danseren Casper Smart som har vært et av og på forhold, men i 2016 ble forholdet helt slutt.